Dunwerkin Self-Catering Accommodation | LekkeSlaap
Dunwerkin Self-Catering Accommodation is geleë in die prentjiemooi kusdorpie Kenton-on-Sea teen die Sonskynkus van die Oos-Kaap. Dit lê tussen die natuurskoon tussen die Bushmans- en Kariega-riviere en Kenton-on-Sea is halfpad tussen Oos-Londen en Port Elizabeth met 'n hele aantal natuurreservate, wildparke en watersporte.
Verblyf is beskikbaar in 2 woonstelle wat elk slaapplek aan 4 gaste bied. Elke woonstel het 2 en suite-slaapkamers en 'n oopplan-kombuis en -leefarea. Bad- en stortgeriewe is beskikbaar. Elke woonstel het selfsorggeriewe soos 'n yskas-vrieskas, oond, stoof, mikrogolf en 'n skottelgoedwasser. Daar is ondervloerverhitting en plafonwaaiers is die leefarea en slaapkamers, 'n TV met sekere DStv-kanale en 'n DVD-speler, WiFi, speelkaartjie, speletjies en tydskrifte.
Elke woonstel het 'n privaat stoep met braaigeriewe, patio-meubels, 'n infrarooi verwarmer en 'n afdak wat teruggetrek kan word.
Verblyf is ook beskikbaar in 'n enkelwoonstel vir 2 gaste. Die oopplan-woonstel het 'n koningingrootte-bed, 'n badkamer met 'n stort en 'n oopplan-kombuis en -leefarea. Die kombuis is vir selfsorg toegerus met 'n yskas-vrieskas, oond, stoof en 'n mikrogolf. Daar is ekstra geriewe soos 'n TV met sekere DStv-kanale, WiFi en 'n buitestoep met braaigeriewe.
Die perseel is omhein en het laserstraaksekuriteit in die tuin. Daar is ook 'n interkom. Die huis is gekoppel aan 'n gewapende reaksie-eenheid en daar is 'n toesluitmotorhuis, asook wasgoedgeriewe in die motorhuis.
Die verblyf is in 'n stil, afgesonderde area net 750 m van die Kariegarivier en -strandmeer en Kenton se Blouvlagstrand. Die ligging bied maklike toegang tot winkels en restaurante in die area.